Uus aasta algas uue hooga ning minister Maripuu pihta suunatud teravate rünnakutega. Kui majanduse keerulise olukorra puhul oli heaks asjaks see, et nii avalik kui ka erasektor peavad kriitilise pilguga üle vaatama oma kulud ja tulud ning optimeerima süsteemi, siis sotsiaalministeeriumi apsakad sunnivad kriitilise pilguga üle vaatama ministeeriumi struktuuri ja  toimimise. Kahju, et see õppetund muidugi teiste inimeste kannatuste hinnaga pidi tulema. Nagu Maret korduvalt ka rõhutanud on, näeb ta oma esmase ülesandena probleem likvideerida. Kui inimesed on oma lubatud osa kätte saanud, küll siis jõuab mõelda, mis edasi. Olen sellega päri. Kuid fakt on see, et seejärel tuleb süsteem üle vaadata.